/* KOM/2000/0141 lopull. - CNS 98/0299 */ Muutettu ehdotus: neuvoston asetus Euroopan yhteisön ja Turkin tulliliiton syventämiseksi tarkoitettujen toimien täytäntöönpanosta



Virallinen lehti nro C 311 E , 31/10/2000 s. 0005 - 0012



Muutettu ehdotus: NEUVOSTON ASETUS EUROOPAN YHTEISÖN JA TURKIN TULLILIITON SYVENTÄMISEKSI TARKOITETTUJEN TOIMIEN TÄYTÄNTÖÖNPANOSTA (komission EY:n perustamissopimuksen 250 (2) artiklan nojalla esittämä) PERUSTELUT Euroopan parlamentti antoi 2. joulukuuta 1999 tukensa komission ehdotukselle ja hyväksyi mietinnön tehden komission ehdottamaan tekstiin 22 tarkistusta. Näistä 22 tarkistuksesta komissio - hyväksyy kahdeksan sellaisenaan ja ottaa ne kokonaisuudessaan muutettuun asetusehdotukseensa, - hyväksyy kahdeksan osittain ja ottaa ne muutettuina asetusehdotukseen, - hylkää kuusi. Euroopan parlamentin ehdottamat ja komission hyväksymät säännökset on alleviivattu muutetussa ehdotuksessa. Komission Euroopan parlamentin tekemien tarkistusten perusteella tekemät muutokset on lihavoitu. Sellaisenaan hyväksytyt tarkistukset ovat seuraavat: nro 2, 4, 7, 8, 10, 14, 15 ja 22. Nämä tarkistukset täydentävät komission ehdottamia johdanto-osan kappaleita vahvistaen ja tarkentaen tiettyjä säännöksiä. Nämä tarkistukset eivät millään tavoin estä yhteistyön täytäntöönpanoa ja toimivuutta. Osittain eli muutoksin hyväksytyt tarkistukset ovat seuraavat: nro 1, 3, 9, 12, 16, 17, 18 ja 20. - Tarkistus 1 (EP:n esittämä uusi johdanto-osan 5 a kappale) : "yleisten asiain neuvosto teki 13 päivänä syyskuuta 1999 päätöksen Turkille osoitettujen määrärahojen suuntaamisesta" muutetaan muotoon "Neuvoston 13 päivänä syyskuuta 1999 tekemissä päätelmissä viitataan Turkille annettavaan rahoitusapuun." Neuvosto (yleisten asiain neuvosto) on viitannut rahoitusvälineisiin, mutta ei ole päättänyt niiden suuntaamisesta. Huom. Komissio on lisännyt johdanto-osaan viittauksen Helsingissä 10.-11. joulukuuta 1999 kokoontuneeseen Eurooppa-neuvostoon. - Tarkistus 3: Korvataan lause "ottaa huomioon menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen" komission vakiomuotoisella uusia komitologia säännöksiä koskevalla johdanto-osan kappaleella. - Tarkistus 9 (johdanto-osan 9 kappale) : "Monivuotista ohjemäärää ajanjaksoksi 2000-2002 ehdotetaan rahoituksen viitemääräksi, joka edustaa lainsäädäntövallan käyttäjän tahtoa tämän kuitenkaan rajoittamatta budjettivallan käyttäjän toimivaltaa. Tämä viitemäärä on osa MEDA-ohjelman monivuotista rahoituskehystä." Korvataan ilmaisu "MEDA-ohjelman" ilmaisulla "Välimeren alueen kokonaisohjelman". Meda-ohjelma on itse asiassa vain yksi Välimeren alueen kokonaisohjelman välineistä. - Tarkistus 12 (3 artiklan 2 a kohta/uusi): "Ennen tässä asetuksessa säädettyjen toimien toteuttamista komissio laatii luettelon painopisteistä ja antaa asian alustavan suunnittelun tämän asetuksen 7 artiklassa säädetyn komitean sekä EU:n ja Turkin välisessä assosiaatiosopimuksessa ja sen pohjalta hyväksytyissä asiakirjoissa perustettujen elinten, etenkin parlamentaarisen sekavaliokunnan sekä EU:n ja Turkin välisen talous- ja sosiaaliasioita käsittelevän sekakomitean, tehtäväksi." Korvataan ilmaisu "antaa asian alustavan suunnittelun [...] elinten [...] tehtäväksi" ilmaisulla "ilmoittaa asian alustavasta suunnittelusta [...] elimille [...]". Ilmaisu "antaa tehtäväksi" aiheuttaisi Euroopan parlamentin sekä talous- ja sosiaalikomitean puuttumisen komission asemaan aloitteentekijänä ja toimeenpanijana. Toimielinten työnjaon näkökulmasta tämä ei olisi oikein. Tällainen kuuleminen pidentäisi lisäksi hankkeen valmisteluprosessia, jolloin määrärahoja olisi äärimmäisen vaikea sitoa ajoissa. Komissio on kuitenkin täysin valmis toimittamaan mahdollisimman paljon tietoja muille toimielimille. Viittausta assosiaatiosopimuksella perustettuihin elimiin pidetään liian epämääräisenä, joten se poistetaan. EP:n esittämä maininta siitä, kenelle alustavasta suunnittelusta ilmoitetaan, kuitenkin säilytetään. - Tarkistus 16 (6 artiklan 3 kohdan toinen a alakohta/uusi) : korvataan virke "Komissio toteuttaa erityistoimenpiteitä pienten, voittoa tavoittelemattomien valtioista riippumattomien järjestöjen tuensaannin esteiden vähentämiseksi" virkkeellä "Komissio toteuttaa kaikki tarpeelliset toimenpiteet auttaakseen valtiosta riippumattomia voittoa tavoittelemattomia pieniä järjestöjä käyttämään tukia." - Parlamentti haluaa edistää valtiosta riippumattomien pienten järjestöjen osallistumista. Näin on jo suurelta osin, ja komissio valvoo, että tämä jatkuu. Muutettu teksti vahvistaa komission mahdollisuuksia rahoittaa teknisen tuen toimia valtiosta riippumattomien järjestöjen hallinnollisen toimintakyvyn parantamiseksi. - Tarkistus 17 (7 artikla) : Komitologiaa koskevat säännökset. Komissio säilyttää EP:n tarkistuksen periaatteen mutta muuttaa muotoilun uusia komitologiasäännöksiä koskevien vakiomuotoisten säännöstensä mukaiseksi. - Tarkistus 18 (8 artikla) : "Komission edustajan esittämän, seuraavana vuonna toteutettavia toimia koskevan suunnitelman perusteella vaihdetaan kerran vuodessa näkemyksiä 7 artiklassa tarkoitetun komitean kokouksessa budjettivallan käyttäjän määräämien menettelyjen mukaisesti. Euroopan parlamentille tiedotetaan tehdyistä ehdotuksista ja keskustelujen tuloksista." Komissio lisää sanan "alustavan" ennen sanaa "suunnitelman" ja poistaa ilmaisun "budjettivallan käyttäjän määräämien menettelyjen mukaisesti". - Tarkistus 20 (9 artikla) koskee komission tiedotusvelvollisuutta Euroopan parlamentille. Komissio ehdottaa toimituksellista muutosta (1 kohtaan), ilmaisun "alustava" lisäämistä ennen sanaa "suunnitelma" ja lauseen "...jotta parlamentti voi tutustua siihen ja arvioida sitä hyvissä ajoin ennen Euroopan unionin talousarvion käsittelyä ja hyväksymistä parlamentissa" poistamista. Perustelut: - suunnitelma on alustava, koska hankkeiden järjestelyt eivät vielä ole lukkoon lyödyt, - EP:n esittämät sille toimitettavan alustavan suunnitelman tarkastelemista koskevat toimet ovat sen sisäinen asia eikä niistä pidä säätää tässä asetuksessa. - Hylätyt tarkistukset ovat seuraavat : nro 5, 6, 11, 13, 19 ja 21. - Tarkistus 5 (johdanto-osan 1 kappale) : "Luxemburgissa 12 ja 13 päivänä joulukuuta 1997 kokoontunut Eurooppa-neuvosto vahvisti sen, että Turkin liittyminen Euroopan unioniin on mahdollista; siitä päätetään samoin kriteerein kuin muiden jäsenyyttä hakeneiden maiden kohdalla." Komissio ei hyväksy tätä tarkistusta : Luxemburgissa 12 ja 13 päivänä joulukuuta 1997 kokoontunut Eurooppa-neuvosto todella vahvisti sen, että Turkin liittyminen Euroopan unioniin on mahdollista. Kyseessä ei ole kelpoisuusedellytys. Kaikkia jäsenyyttä hakeneita maita koskevat voimassa olevat kriteerit liittyvät itse liittymiseen ja neuvotteluprosessin aloittamiseen. - Tarkistus 6 (johdanto-osan 7 kappale) : "tämän asetuksen säännökset perustuvat kansanvallan, oikeusvaltion, ihmisoikeuksien, perusvapauksien ja vähemmistöjen oikeuksien periaatteiden sekä kansainvälisen oikeuden kunnioittamiselle, jotka ovat Euroopan yhteisön ja sen jäsenvaltioiden politiikkojen lähtökohtia; lisäksi on muistettava eri sopimuksissa asetetut velvoitteet." Komissio ei hyväksy tätä tarkistusta. Se pitää kiinni alkuperäisestä ehdotuksestaan, joka perustuu vakiolausekkeeseen, jottei annettaisi vaikutelmaa, että jotakin sopimuspuolta syrjittäisiin. Komissio on tietenkin sitoutunut vähemmistöjen oikeuksien ja kansainvälisten sopimusten kunnioittamiseen. - Tarkistus 11 (3 artiklan 2 kohta) : "Jos 4 artiklassa tarkoitettuja aloja koskevien hankkeiden, toimien tai toimenpiteiden - ja erityisesti jos ne koskevat yhteistyötä demokratian, oikeusvaltion, ihmisoikeuksien ja vähemmistöjen suojelun edistämiseksi - täytäntöönpanolle asetetaan esteitä, neuvosto voi komission tai Euroopan parlamentin ehdotuksesta määräenemmistöllä päättää kaiken tämän asetuksen nojalla tehtävän yhteistyön keskeyttämisestä." Komissio ei hyväksy tätä tarkistusta. Se pitää kiinni alkuperäisestä ehdotuksestaan kahdesta syystä. 1. Ei ole olemassa oikeusperustaa tai toimielinperustaa, joka antaisi Euroopan parlamentille aloitteentekijän aseman niin, että se voisi ehdottaa neuvostolle tämän asetuksen nojalla tehtävän yhteistyön keskeyttämistä. 2. On johdonmukaista säätää samat säännökset, jotka ovat voimassa Meda-ohjelmassa, jotta vältyttäisiin soveltamasta samaan maahan erilaisia menettelytapoja. - Tarkistus 13 (4 artiklan 1 kohdan kolmas a luetelmakohta) : "tuki viimeaikaisten maanjäristysten aiheuttamien vahinkojen korjaamiseksi toteutettaville ohjelmille". Komissio ei hyväksy tätä tarkistusta. Maanjäristyksistä kärsineet alueet voivat samoin perustein kuin muutkin alueet saada yhteisön tukea. Maanjäristyksen aiheuttamien vahinkojen korjaaminen ei kuitenkaan ole tämän asetuksen tavoite, jonka päämäärä on Turkin lähentäminen Euroopan unioniin. - Tarkistus 19 (8 a artikla/uusi) : "Komissio antaa kerran vuodessa kertomuksen edistyksestä, joka on saavutettu kansanvallan periaatteiden, oikeusvaltion, ihmisoikeuksien ja perusvapauksien sekä kansainvälisen oikeuden kunnioittamisen alalla". Komissio ei hyväksy tätä tarkistusta. Komissio julkaisee joka vuosi määräaikaiskertomuksen kaikista ehdokasmaista, mukaan luettuna Turkki. Kyseisessä kertomuksessa on luku ihmisoikeustilanteen kehittymisestä. - Tarkistus 21 (10 artikla) : "Komissio arvioi säännöllisesti yhteisön rahoittamia toimia selvittääkseen, onko näissä toimissa tarkoitetut tavoitteet saavutettu, ja laatiakseen suuntaviivoja tulevaisuudessa toteutettavien toimien tehostamiseksi. Komissio antaa budjettivallan käyttäjän määräämien menettelyjen mukaisesti 7 artiklassa tarkoitetulle komitealle yhteenvedon niistä tehdyistä arvioista, joita tämä mahdollisesti voisi tarkastella. Euroopan parlamentti ja jäsenvaltiot voivat pyynnöstä tutustua arviointikertomuksiin". Komissio ei hyväksy tätä tarkistusta. Tämän tarkistuksen tarkoituksena on lisätä Euroopan parlamentti arviointikertomuksen vastaanottajaksi. Komissio on yhtä mieltä tästä periaatteesta. Koska kuitenkin jo tarkistuksen 20 mukaisesti kaikki suunnittelu- ja arviointikertomukset toimitetaan Euroopan parlamentille ja neuvostolle, tarkistus 21 on tarpeeton. Muutettu ehdotus: NEUVOSTON ASETUS EUROOPAN YHTEISÖN JA TURKIN TULLILIITON SYVENTÄMISEKSI TARKOITETTUJEN TOIMIEN TÄYTÄNTÖÖNPANOSTA EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 308 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Luxemburgissa 12 ja 13 päivänä joulukuuta 1997 kokoontunut Eurooppa-neuvosto vahvisti sen, että Turkin liittyminen Euroopan unioniin on mahdollista. (2) Komissio antoi neuvostolle 4 päivänä maaliskuuta 1998 tiedonannon "Euroopan ja Turkin suhteita koskeva strategia - Komission ensimmäiset toimintaehdotukset", jonka tarkoituksena on Turkin jäsenyyden valmisteleminen. (3) Cardiffissa 15 ja 16 päivänä kesäkuuta 1998 kokoontunut Eurooppa-neuvosto katsoi, että kyseinen tiedonanto on hyvä perusta Euroopan unionin ja Turkin suhteiden kehittämiselle. (4) Cardiffissa kokoontunut Eurooppa-neuvosto pyysi komissiota tekemään yhteisön strategian täytäntöön panemiseksi tarvittavia ehdotuksia. (5) Cardiffissa kokoontunut Eurooppa-neuvosto muistutti, että yhteisön Turkkia koskevan strategian toteuttaminen edellyttää taloudellista tukea. (6) Neuvoston 13 päivänä syyskuuta 1999 tekemissä päätelmissä viitataan Turkille annettavaan rahoitusapuun. (7) Euroopan yhteisön ja Turkin tulliliitto tuli voimaan 31 päivänä joulukuuta 1995, ja Turkki jatkaa merkittävien taloudellisten uudistusten toteuttamista. (8) Helsingissä 10 ja 11 päivänä joulukuuta 1999 kokoontuneen Eurooppa-neuvoston päätelmissä todettiin, että Turkki on ehdokasmaa, jonka on määrä liittyä unioniin samojen kriteerien perusteella, joita sovelletaan muihinkin ehdokasmaihin. (9) Tämän asetuksen säännökset perustuvat demokratian, oikeusvaltion, ihmisoikeuksien ja perusvapauksien periaatteiden sekä kansainvälisen oikeuden kunnioittamiselle, jotka ovat Euroopan yhteisön ja sen jäsenvaltioiden politiikkojen lähtökohtia. (10) Yhteisö pitää erittäin tärkeinä Turkin aloittamia toimia kansanvaltaisten käytäntöjensä ja perusihmisoikeuksien kunnioittamisen parantamiseksi ja edistämiseksi sekä kansalaisyhteiskunnan tähän kehitykseen osallistumisen lisäämiseksi. (11) Euroopan parlamentti on korostanut erityisesti ihmisoikeuksien kunnioittamista Turkissa edellytyksenä Turkin ja Euroopan unionin välisten läheisten suhteiden kehittymiselle päätöslauselmissaan [1], jotka se on antanut 13 päivänä joulukuuta 1995 Turkin ihmisoikeustilanteesta, 17 päivänä syyskuuta 1998 komission kertomuksista suhteiden kehittymisestä Turkin kanssa tulliliiton voimaantulon jälkeen, 3 päivänä joulukuuta 1998 komission tiedonannosta neuvostolle ja Euroopan parlamentille suhteiden kehittämisestä edelleen Turkin kanssa ja komission neuvostolle antamasta tiedonannosta "Euroopan ja Turkin suhteita koskeva strategia - Komission ensimmäiset toimintaehdotukset" ja 6 päivänä lokakuuta 1999 Turkin ja Euroopan unionin suhteiden tilasta. [1] EYVL C 17, 22.1.1996, s. 46; EYVL C 313, 12.10.1998, s. 176; EYVL C 398, 21.12.1998, s. 57, ja vastaavat kyseisenä päivänä tehdyt pöytäkirjat. (12) Euroopan parlamentti, neuvosto ja komissio antoivat 6 päivänä maaliskuuta 1995 julistuksen varainhoitoa koskevien säännösten sisällyttämisestä säädöksiin [2]. [2] EYVL C 102, 4.4.1996, s. 4. (13) Euroopan parlamentti, neuvosto ja komissio tekivät 6 päivänä toukokuuta 1999 toimielinten välisen sopimuksen talousarviota koskevasta kurinalaisuudesta ja talousarviomenettelyn parantamisesta [3]. [3] EYVL C 172, 18.6.1999, s. 1. (14) Monivuotista ohjemäärää ajanjaksoksi 2000-2002 ehdotetaan rahoituksen viitemääräksi, joka edustaa lainsäädäntövallan käyttäjän tahtoa, sanotun kuitenkaan rajoittamatta budjettivallan käyttäjän toimivaltaa. Tämä viitemäärä on osa Välimeren alueen kokonaisohjelman monivuotista rahoituskehystä. (15) Tämän asetuksen täytäntöönpanemiseksi tarvittavat toimenpiteet ovat menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [4] 2 artiklassa tarkoitettuja hallintotoimenpiteitä, mistä syystä ne olisi vahvistettava kyseisen päätöksen 4 artiklassa tarkoitettua hallintomenettelyä noudattaen. [4] EYVL L 184, 17.7.1999, s. 23. (16) Perustamissopimuksessa ei ole muuta tämän asetuksen antamiseen valtuuttavaa määräystä kuin 308 artikla, ON ANTANUT TÄMÄN ASETUKSEN: 1 artikla Yhteisö edistää Turkin pyrkimyksiä sen valmistautuessa Euroopan unionin jäsenyyteen lähentämällä sitä Euroopan unioniin kaikilla tulliliiton syventämiseen liittyvillä aloilla. 2 artikla Lainsäädäntövallan käyttäjän tahtoa ilmaiseva rahoituksen viitemäärä on 15 miljoonaa euroa ajanjaksoksi 2000-2002. Tämä viitemäärä ei vaikuta EY:n perustamissopimuksessa säädettyihin budjettivallan käyttäjän toimivaltuuksiin. Budjettivallan käyttäjä määrää vuosittaisesta rahoituksesta kutakin varainhoitovuotta kohti käytettävissä olevien määrärahojen mukaisesti ja ottaa huomioon varainhoitoasetuksen 2 artiklassa mainitut moitteettoman varainhoidon periaatteet. 3 artikla 1. Yhteistyöhankkeiden ja -toimien edunsaajia voivat olla Turkin valtion ja alueiden lisäksi myös paikalliset viranomaiset, alueelliset organisaatiot, julkiset laitokset, paikalliset tai perinteiset yhteisöt, yritysten tukiorganisaatiot, osuuskunnat ja kansalaisyhteiskunta, erityisesti yhdistykset, säätiöt ja valtiosta riippumattomat järjestöt. 2. Jos jokin Turkin hyväksi tehtävien tukitoimien kannalta olennainen osa puuttuu, erityisesti jos demokratian, oikeusvaltion, ihmisoikeuksien, perusvapauksien tai kansainvälisen oikeuden periaatteita loukataan, neuvosto voi komission ehdotuksesta määräenemmistöllä päättää asianmukaisista toimenpiteistä. Komissio ilmoittaa asian alustavasta suunnittelusta tämän asetuksen 7 artiklassa tarkoitetulle komitealle, parlamentaariselle sekavaliokunnalle sekä EU:n ja Turkin väliselle talous- ja sosiaaliasioita käsittelevälle sekakomitealle. 4 artikla Yhteistyöohjelmia ja -toimia voidaan rahoittaa esimerkiksi seuraavilla aloilla: - tuki Turkin lainsäädännön saattamiselle yhteisön lainsäädäntöä vastaavaksi sekä tähän mukauttamiseen liittyvän institutionaalisen kehittämisen tukeminen, - pääsy sisämarkkinoille, erityisesti perustamalla sertifioinnin ja laadunvalvonnan aloilla tarvittavat välineet, - tuki yhteisön ja Turkin välisten pääomien vapauttamiselle, - yhteistyö Euroopan yhteisön ja Turkin tulliliiton syventämiseksi erityisesti yhdentämällä Turkki eurooppalaiseen alkuperäsääntöjen järjestelmään sekä tukemalla Turkin osallistumista passitusta ja yhtenäistä hallinnollista asiakirjaa koskeviin yleissopimuksiin, - tuki Turkin maatalouspolitiikan mukauttamiselle maataloustuotteiden vapaan liikkuvuuden kannalta välttämättömien yhteisen maatalouspolitiikan toimenpiteiden mukaiseksi, - yhteistyö eläinlääkintä- ja kasvinsuojelualalla, - osallistuminen tiettyihin yhteisön ohjelmiin ja tiettyjen yhteisön virastojen toimintaan erityisesti ympäristöä, tutkimusta, yleissivistävää ja ammatillista koulutusta sekä nuorisoa koskevilla aloilla, - yhteistyö kilpailupolitiikan, kuluttajapolitiikan, uusien teknologioiden ja tietoyhteiskunnan aloilla, - yhteistyö oikeus- ja sisäasioiden alalla, - yhteistyö demokratian, oikeusvaltioperiaatteen, ihmisoikeuksien sekä vähemmistöjen suojelun edistämiseksi. 5 artikla 1. Tämän asetuksen mukainen rahoitustuki annetaan avustuksina. 2. Tässä asetuksessa tarkoitettujen toimien toteuttamiskeinoja ovat budjettivallan käyttäjän vuosittaisessa talousarviomenettelyssä vahvistamissa rajoissa erityisesti tekninen apu, koulutus tai muut palvelut, tavaranhankinnat ja työsuoritukset sekä tilintarkastukset ja arviointi- ja valvontatehtävät. 3. Yhteisön rahoitus voi käsittää sekä investointikustannukset, kiinteän omaisuuden hankintaa lukuun ottamatta, että toistuvat kulut (joihin kuuluvat hallinto-, ylläpito- ja toimintakulut), ottaen huomioon, että hankkeen tarkoituksena on oltava se, että tukea saavat maat ottavat myöhemmin vastatakseen toistuvista kuluista. 4. Jokaiselle yhteistyötoimelle pyritään saamaan rahoitusta 3 artiklassa määritellyiltä yhteistyökumppaneilta. Rahoitusta pyydetään kyseisten kumppaneiden varojen ja kunkin toimen luonteen mukaisesti. Erityisissä tapauksissa ja kun yhteistyökumppanina on joko valtiosta riippumaton tai lähiyhteisön järjestö, rahoitusosuus voidaan suorittaa tavaroina tai palveluina. 5. Yhteisrahoitusmahdollisuuksia muiden rahoittajien, erityisesti jäsenvaltioiden, kanssa voidaan pyrkiä löytämään. 6. Tarvittavat toimenpiteet toteutetaan sen esille tuomiseksi, että tämän asetuksen mukaisesti annettava apu on yhteisön apua. 7. Komissio voi yhdessä jäsenvaltioiden kanssa tehdä tarpeellisiksi katsomiaan aloitteita varmistaakseen toimien asianmukaisen koordinoinnin muiden asianomaisten rahoittajien kanssa. 6 artikla 1. Komission tehtävänä on tässä asetuksessa tarkoitettujen toimien arviointi, niihin liittyvä päätöksenteko ja hoito noudattaen talousarviota koskevia ja muita voimassa olevia, erityisesti Euroopan yhteisöjen yleiseen talousarvioon sovellettavassa varainhoitoasetuksessa säädettyjä menettelyjä. 2. Hankkeiden ja ohjelmien arvioinnissa kiinnitetään erityistä huomiota seuraaviin seikkoihin: - toimien vaikuttavuus ja elinkelpoisuus, - kulttuurisidonnaiset, sosiaaliset ja sukupuolten tasa-arvoon liittyvät näkökohdat, - ympäristön säilyttäminen ja suojelu kestävän kehityksen periaatteita noudattaen, - hankkeen tavoitteiden saavuttamisen edellyttämä instituutioiden kehittäminen, - samankaltaisista toimista saadut kokemukset. 3. Päätökset hankkeista, joissa tämän asetuksen perusteella rahoitettava määrä on suurempi kuin 2 miljoonaa euroa tointa kohden, tehdään 7 artiklassa säädettyä menettelyä noudattaen. Komissio ilmoittaa 7 artiklassa tarkoitetulle komitealle lyhyesti rahoituspäätöksistä, joita se aikoo tehdä sellaisten hankkeiden ja ohjelmien osalta, joiden arvo on vähemmän kuin 2 miljoonaa euroa. Tämä tieto on annettava viimeistään viikkoa ennen päätöksen tekemistä. Komissio toteuttaa kaikki tarpeelliset toimenpiteet auttaakseen valtiosta riippumattomia voittoa tavoittelemattomia pieniä järjestöjä käyttämään tukia. 4. Komissiolla on oikeus 7 artiklassa tarkoitetun komitean lausuntoa pyytämättä hyväksyä tarpeellisia lisäsitoumuksia näistä toimista odotettavissa olevien tai jo kirjattujen ylitysten kattamiseksi, jos ylitys tai lisätarve on enintään 20 prosenttia alkuperäisestä rahoituspäätöksellä vahvistetusta maksusitoumuksesta. Jos ensimmäisessä alakohdassa tarkoitettu lisäsitoumus on vähemmän kuin 4 miljoonaa euroa, 7 artiklassa tarkoitetulle komitealle ilmoitetaan komission tekemästä päätöksestä. Jos lisäsitoumus on enemmän kuin 4 miljoonaa euroa, mutta vähemmän kuin 20 prosenttia, pyydetään komitean lausunto. 5. Jokaisessa tämän asetuksen perusteella tehdyssä rahoitussopimuksessa määrätään erityisesti, että komissio ja tilintarkastustuomioistuin voivat suorittaa toimen toteuttamispaikalla tarkastuksia komission voimassa olevien säännösten ja määräysten ja erityisesti Euroopan unionin yleiseen talousarvioon sovellettavan varainhoitoasetuksen säännösten perusteella määritettyjen tavanomaisten yksityiskohtaisten sääntöjen mukaisesti. 6. Jos toimien yhteydessä tehdään yhteisön ja Turkin välisiä rahoitussopimuksia, niissä määrätään, että yhteisö ei rahoita veroja, tulleja eikä muita maksuja. 7. Osallistuminen tarjouskilpailuihin ja hankintasopimuksiin on avoinna samoin ehdoin kaikille jäsenvaltioiden ja Turkin luonnollisille henkilöille ja oikeushenkilöille. 8. Hankintojen on oltava peräisin jäsenvaltioista tai Turkista. 7 artikla 1. Komissiota avustaa 23 päivänä heinäkuuta 1996 annetulla asetuksella (EY) N:o 1488/96 [5] perustettu niin kutsuttu MED-komitea, joka muodostuu jäsenvaltioiden edustajista ja jonka puheenjohtajana on komission edustaja. [5] EYVL L 189, 30.7.1996, s. 1. 2. Tähän artiklaan viitattaessa sovelletaan päätöksen 1999/468/EY 4 artiklassa tarkoitettua hallintomenettelyä päätöksen 7 artiklan 3 kohdan säännöksiä noudattaen. 3. Päätöksen 1999/468/EY 4 artiklan 3 kohdassa tarkoitettu määräaika on kolme kuukautta. 8 artikla Komission edustajan esittämän, seuraavana vuonna toteutettavia toimia koskevan alustavan suunnitelman perusteella vaihdetaan kerran vuodessa näkemyksiä 7 artiklassa tarkoitetun komitean kokouksessa. Euroopan parlamentille tiedotetaan tehdyistä ehdotuksista ja keskustelujen tuloksista. 9 artikla Komissio antaa vuoden kolmen ensimmäisen kuukauden kuluessa Euroopan parlamentille ja neuvostolle vuotuisen kertomuksen. Siinä esitetään ainakin seuraavat tiedot: a) yksityiskohtainen tiivistelmä edellisen varainhoitovuoden aikana rahoitetuista toimista; b) kuluvaa varainhoitovuotta koskeva alustava suunnitelma ja siihen sisältyvien toimien edistyminen; c) seuraavan varainhoitovuoden aikana toteutettavaa ohjelmaa ja toimenpiteitä koskevat ennusteet; d) yhteenveto toteutetuista arvioista sekä mahdollisia erityistoimia koskevista arvioinneista; e) tiedot elimistä, joiden kanssa on tehty sopimuksia. 10 artikla Komissio arvioi säännöllisesti yhteisön rahoittamia toimia selvittääkseen, onko näiden toimien tavoitteet saavutettu, ja laatiakseen suuntaviivoja tulevaisuudessa toteutettavien toimien tehostamiseksi. Komissio antaa 7 artiklassa tarkoitetulle komitealle yhteenvedon niistä tehdyistä arvioista, joita tämä mahdollisesti voisi tarkastella. Jäsenvaltiot voivat pyynnöstä tutustua arviointikertomuksiin. 11 artikla Kuusi kuukautta ennen kolmivuotisen rahoituskehyksen voimassaolon päättymistä komissio toimittaa Euroopan parlamentille ja neuvostolle kokonaisarvion yhteisön tämän asetuksen perusteella rahoittamista toimista ja tekee ehdotuksia tämän asetuksen tulevaisuudesta ja tarvittaessa sen muuttamisesta. 12 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja RAHOITUSSELVITYS 1. TOIMENPITEEN NIMI Euroopan yhteisön ja Turkin tulliliiton lujittamiseksi tarkoitettujen toimien täytäntöönpano. 2. BUDJETTIKOHTA Vuoden 2000 talousarvioon perustettava uusi budjettikohta B7-4035. 3. OIKEUSPERUSTA Ehdotusluonnos neuvoston asetukseksi Euroopan yhteisön ja Turkin tulliliiton syventämiseksi toteutettavista toimenpiteistä (ohessa). 4. TOIMENPITEEN KUVAUS 4.1 Toimenpiteen yleistavoite Taloudellinen tuki toimille, joilla on tarkoitus syventää Euroopan yhteisön ja Turkin tulliliittoa ja jotka liittyvät erityisesti Turkin lainsäädännön yhdenmukaistamiseen yhteisön lainsäädännön kanssa. Tällaisia ovat laatuun liittyvät toimet, Turkin yhdentäminen yleiseurooppalaiseen alkuperäsääntöjen järjestelmään sekä Turkin osallistuminen eräisiin yhteisön ohjelmiin. 4.2 Toimenpiteen kesto ja sen uusimista tai voimassaolon jatkamista koskevat yksityiskohtaiset säännöt Ohjelma kestää 3 vuotta (2000-2002). 5. MENOJEN JA TULOJEN LUOKITUS 5.1 Ei-pakolliset menot 5.2 Jaksotetut määrärahat 5.3 Oletettu tulolaji: ei tuloja lukuun ottamatta riskipääoman takaisinmaksua, jos rahoitettava toiminta on ollut taloudellisesti kannattavaa. 6. MENO-/TULOLAJI - tuen osuus 100 %: Kyllä - yhteisrahoitus muiden julkisen tai yksityisen sektorin tulolähteiden kanssa: Kyllä, tiettyjen toimien osalta. - korkotuki: Ei. - muu - Onko tuki maksettava takaisin osittain tai kokonaan siinä tapauksessa, että toimenpiteestä syntyy tuottoa- Ei. - Aiheuttaako esitetty toimenpide muutoksen tuloihin- Jos aiheuttaa, niin millaisen, ja minkälainen tulo on kyseessä- Ei. 7. RAHOITUSVAIKUTUKSET 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Euroopan yhteisön ja Turkin tulliliiton syventämiseksi tarkoitettujen toimien täytäntöönpanon kannalta välttämättömien määrärahojen arviointi. 7.2 Kustannusten jakautuminen eri tekijöiden kesken Maksusitoumusmäärärahat miljoonaa euroa (nykyarvona) >TAULUKON PAIKKA> 7.3 Talousarvion B osaan sisältyvät tutkimuksista, asiantuntijatapaamisista jne. aiheutuvat toimintakustannukset Maksusitoumusmäärärahat miljoonaa euroa (nykyarvona) >TAULUKON PAIKKA> 7.4 Maksusitoumusmäärärahojen/maksumäärärahojen aikataulu Maksusitoumusmäärärahat miljoonaa euroa >TAULUKON PAIKKA> 8. PETOSTEN TORJUNTATOIMET - Suunnitellut erityiset valvontatoimenpiteet Komission yksiköt ja komission Turkissa sijaitseva lähetystö sekä tilintarkastustuomioistuin suorittavat valvontaa kaikilla hankkeiden toteuttamisen tasoilla (tarjouspyynnöt, valinta, sopimusten laatiminen, palveluiden suorittaminen, maksut). Tarkastuksissa otetaan huomioon sopimusvelvoitteet sekä moitteettoman ja tehokkaan varainhoidon periaatteet. Kaikkiin komission ja maksunsaajien sopimuksiin sisällytetään tarkistuksia koskevat säännökset (kertomusten antaminen, neuvottelu komission kanssa jne.). 9. KUSTANNUSVAIKUTTAVUUSANALYYSI 9.1 Määrälliset erityistavoitteet ja kohderyhmä - erityistavoitteet: yhteys yleistavoitteeseen Komission neuvostolle 4. maaliskuuta 1998 antamassa tiedonannossa "Yhteisön Turkkia koskeva strategia. Komission ensimmäiset toimintaehdotukset" esitettyjen tavoitteiden saavuttaminen ja erityisesti lainsäädäntöjen lähentäminen ja yhteisön säännöstön saattaminen osaksi Turkin kansallista lainsäädäntöä. - kohderyhmä: eritellään mahdollisuuksien mukaan tavoitteittain; osoitetaan yhteisön rahoitustuen lopulliset edunsaajat sekä käytettävät välittäjät. - julkishallinto - maanviljelijät - teollisuus - tutkijat - tieteenharjoittajat - kansalaisyhteiskunta 9.2 Toimenpiteen perustelut - yhteisön rahoitustuen tarpeellisuus, kun etenkin toissijaisuusperiaate otetaan huomioon: toimenpiteiden vaikutus, mittakaavaedut, EU:n tuen näkyvyys - toimenpiteen toteuttamisessa käytettävien menettelytapojen valinta Toimenpiteen toteuttamisessa käytettävät menettelytavat riippuvat maan ja kunkin kyseeseen tulevan alan tilanteesta. Rahoitettavat toimet yksilöidään ja niiden toteutettavuus tutkitaan ennen niiden aloittamista. * edut verrattuna vaihtoehtoisiin toimenpiteisiin (suhteelliset edut) * muiden vastaavanlaisten yhteisön tasolla tai kansallisella tasolla mahdollisesti suoritettavien toimenpiteiden erittely * odotetut liitännäis- ja kerrannaisvaikutukset - EU:n ja Turkin suhteiden kehittyminen - Turkin lainsäädännön ja käytäntöjen yhdenmukaistaminen yhteisön säännöstön kanssa * tärkeimmät epävarmuustekijät, jotka saattavat vaikuttaa toimenpiteen erityistuloksiin Turkin poliittinen ja taloudellinen vakaus. Kumppaneidemme määrätietoisuus suunniteltujen toimien toteuttamisessa. 9.3 Toimenpiteen seuranta ja arviointi - suoritusten osoittimet * tuloksen osoittimet (toteutettujen toimenpiteiden arviointi) - Turkin ja yhteisön toimielinten toteuttamien yhteistyötoimien lukumäärä * tavoitteiden mukaiset vaikutuksen osoittimet -Turkin lainsäädännön, normien ja standardien yhdenmukaistaminen yhteisön säännöstöä vastaavaksi - kaupan lisääntyminen - uuden teknologian saatavuus - taitotiedon siirto - vaikutus eurooppalaisiin investointeihin Turkissa - vaikutus kauppa- ja maksutaseeseen * säädettyä jälkiarviointia koskevat yksityiskohtaiset säännöt ja toteuttamisaikataulu Hankkeita valvovat ja arvioivat säännöllisesti niiden toteuttamisesta vastaavat elimet, komission yksiköt ja riippumattomat asiantuntijat. Toimien päättyessä niiden sisällöstä sekä vaikutuksista ja toteutettavista jatkotoimenpiteistä tehdään arviointikertomus. * saavutettujen tulosten arviointi (meneillään olevaa toimenpidettä jatkettaessa tai uudistettaessa). 10. HALLINTOMENOT (YLEISEN TALOUSARVION PÄÄLUOKAN III KOHTA A) Tiedot on toimitettava samanaikaisesti pääosastoon XIX ja pääosastoon IX; pääosasto IX toimittaa tiedot pääosastoon XIX lausuntonsa kanssa. Tarvittavat hallintomäärärahat saadaan varsinaisesti käyttöön vasta, kun komissio on tehnyt voimavarojen jakoa koskevan vuosittaisen päätöksensä, jossa otetaan erityisesti huomioon budjettivallan käyttäjän vahvistama lisähenkilömäärä ja lisämäärärahat. 10.1 Vaikutus toimien määrään >TAULUKON PAIKKA> Lisähenkilöstön osalta on ilmoitettava, millä aikataululla sitä tarvitaan: ohjelman toteuttamisen aloittamisesta alkaen. 10.2 Lisähenkilöstön käytön taloudellinen kokonaisvaikutus (euroa) >TAULUKON PAIKKA> Käyttäen tehtävien hoitamiseen tarvittavia nykyisiä henkilöstöresursseja. Laskelma perustuu talousarvion osastoihin A-1, A-2, A-3, A-4, A-5, A-6 ja A-7. Määrät ilmaisevat ylimääräisen henkilöstön käytön kokonaiskustannukset koko ajalta, jos toimenpide on määräaikainen, tai 12 kuukauden ajalta, jos sen kestoa ei ole määritelty. 10.3 Toiminnasta aiheutuvien muiden toimintamenojen kasvu, etenkin komiteoiden ja asiantuntijaryhmien kokouskulut (euroa) >TAULUKON PAIKKA> Määrät vastaavat toiminnan kokonaismenoja toimenpiteen koko keston ajalta, jos toimenpide on määräaikainen, tai 12 kuukauden ajalta, jos sen kestoa ei ole määritelty. VAIKUTUSTEN ARVIOINTI EHDOTUKSEN VAIKUTUS YRITYSTOIMINTAAN JA ERITYISESTI PIENIIN JA KESKISUURIIN YRITYKSIIN (PK-YRITYKSET) Ehdotuksen nimi Neuvoston asetus (EY) N:o ..., annettu ..., Euroopan yhteisön ja Turkin tulliliiton syventämiseksi tarkoitettujen toimien täytäntöönpanosta Asiakirjan viitenumero KOM(1998) 600 Ehdotus 1. Miksi yhteisön lainsäädäntö on tarpeen tällä alalla ja mitkä ovat sen päätavoitteet, kun otetaan huomioon toissijaisuusperiaate- Kyseessä on Euroopan unionin ja Turkin suhteita koskevan strategian eli Euroopan unioniin liittymistä valmistelevan strategian taloudellinen tukeminen. Tuki on siis vahvistettava yhteisön tasolla. Vaikutus yritystoimintaan 2. Mitä yrityksiä ehdotus koskee- Kaikkia yrityksiä - Yritystoiminnan alat: Kaikki alat - Yritysten koko (pienten ja keskisuurten yritysten osuus): Kaiken kokoiset yritykset - Ovatko yritykset keskittyneet yhteisön tietylle maantieteelliselle alueelle- 3. Mitä yritysten on tehtävä noudattaakseen ehdotusta- Rakenneuudistukset, uuden lainsäädännön noudattaminen 4. Mitkä ovat ehdotuksen todennäköiset talousvaikutukset - työllisyyteen- Suotuisa vaikutus - investointeihin ja uusien yritysten perustamiseen- Suotuisa vaikutus - yritysten kilpailukykyyn- Suotuisa vaikutus 5. Sisältyykö ehdotukseen toimenpiteitä, joiden tarkoituksena on ottaa huomioon pienten ja keskisuurten yritysten erityistarpeet (muihin ryhmiin verrattuna lievemmät tai erilaiset vaatimukset tms.)- Kyllä, hankkeilla helpotetaan kaikkea yhteistyötä Turkin ja unionin pk-yritysten välillä erityisesti Turkin lainsäädäntöä yhteisön säännöstöön lähentämällä. Kuuleminen 6. Luettelo ehdotuksen valmistelussa kuulluista tahoista ja niiden esittämien kantojen pääpiirteet Ei sovelleta.